b'\n_START_ARTICLE_\nYajnavalkya\n_START_PARAGRAPH_\nYajnavalkya (hindiksi \xe0\xa4\xaf\xe0\xa4\xbe\xe0\xa4\x9c\xe0\xa5\x8d\xe0\xa4\x9e\xe0\xa4\xb5\xe0\xa4\xb2\xe0\xa5\x8d\xe0\xa4\x95\xe0\xa5\x8d\xe0\xa4\xaf) oli vedalainen viisas, jota pidet\xc3\xa4\xc3\xa4n Shatapatha Brahmanan, Yogayajnavalkya Samhitan ja Y\xc4\x81j\xc3\xb1avalkya Sm\xe1\xb9\x9btin kirjoittajana. H\xc3\xa4n on my\xc3\xb6s merkitt\xc3\xa4v\xc3\xa4 henkil\xc3\xb6 Upanishadeissa._NEWLINE_Intialaisen perinteen mukaan Yajnavalkya oli Devaraatan poika ja Vaisampayanan oppilas. H\xc3\xa4nell\xc3\xa4 oli kiistoja opettajansa kanssa, ja opettaja k\xc3\xa4ski oppilastaan antamaan kaiken h\xc3\xa4nelle opetetun tiedon takaisin. Yajnavalkya oksensi kaiken saamansa tiedon ulos. Muut oppilaat ottivat linnun muodon ja s\xc3\xb6iv\xc3\xa4t oksennuksen. Yajnavalkya p\xc3\xa4\xc3\xa4tti, ettei ota itselleen en\xc3\xa4\xc3\xa4 ihmisgurua. H\xc3\xa4n alkoi palvoa auringonjumala Suryaa. T\xc3\xa4lt\xc3\xa4 h\xc3\xa4n sai Veda-kirjojen osia, joita muut eiv\xc3\xa4t viel\xc3\xa4 tunteneet._NEWLINE_Hindulaisen filosofian ohella Yajnavalkyan katsotaan antaneen panoksensa my\xc3\xb6s t\xc3\xa4htitieteeseen. H\xc3\xa4n m\xc3\xa4\xc3\xa4ritteli 95-vuotisen syklin auringon ja kuun vaiheiden synkronisoimiseksi.'